sagorsarker/bangla-wikipedia huggingface dataset:
খোলাজালি পিঠা

খোলাজালি পিঠা বা খোলাজা পিঠা চালের গুঁড়ার তৈরি একটি নোয়াখাইল্লা পিঠা যা দক্ষিণ-পূর্ব বাংলাদেশের ফেনী অঞ্চলে উৎপন্ন এবং খুবই জনপ্রিয়। ঐতিহ্যবাহী এই পিঠা বৃহত্তর নোয়াখালী অঞ্চল অর্থাৎ নোয়াখালী, ফেনী, লক্ষ্মীপুর জেলা ছাড়াও পার্শ্ববর্তী কুমিল্লা, ও চট্টগ্রাম জেলার কিছু অঞ্চলে বেশ প্রচলিত এবং বহুলভাবে জনপ্রিয়। এ পিঠা ঐতিহ্যগতভাবেই মাটির খোলায় তৈরি করা হয়। সাদা রঙের এই পিঠা দেখতে গোলাকার, অসংখ্য ক্ষুদ্র ছিদ্রবহুল এবং খেতে মুচমুচে বা তুলতুলে হয়।
বাংলাদেশের আরেক ঐতিহ্যবাহী নোয়াখাইল্লা পিঠা "চিতই পিঠার" সাথে এই পিঠার রূপ ও স্বাদে অনেক মিল রয়েছে। খোলাজালি পিঠাকে চিতই পিঠারই একটি পাতলা সংস্করণরূপে গণ্য করা হয়। এই কারণে এ পিঠাকে "পাতলা চিতই" ও বলা হয়। দক্ষিণ ভারতের জনপ্রিয় খাবার দোসার সাথে নোয়াখালীর এ খোলাজালি পিঠার দেখতে অনেক মিল থাকলেও খেতে কিছুটা ভিন্ন।
ঐতিহ্যবাহী খোলাজালি পিঠা তৈরি হয় মাটির খোলা নামক এক ধরনের তাওয়ায়। এই পিঠায় ক্ষুদ্র ক্ষুদ্র অসংখ্য ছিদ্র থাকে যার ফলে এটিকে জালের মত দেখায়। ফলে এ পিঠার নাম হয়েছে খোলাজালি পিঠা। খোলাজালি, খোলাজা বা খোলা পিঠা ছাড়াও এ পিঠাকে বিভিন্ন নামে ডাকা হয়। দেখতে ও খেতে প্রায় "চিতই পিঠা"র মতোই হওয়ায় খোলাজালি পিঠাকে "পাতলা চিতই", "খোলা চিতই" বা "ডিম চিতই" ও বলা হয়।
পিঠার কাই এর জন্য:
এছাড়াও চাইলে ধনেপাতা, পেঁয়াজ কিংবা কাঁচামরিচ কুচি অথবা কোরানো নারকেল যোগ করা যায়।
পিঠা তৈরী করার জন্য:
প্রথমে চালের গুঁড়া, লবণ এবং মিশিয়ে মোটামুটি পাতলা কাই বা গোলা তৈরি করে নেয়া হয়। এই কাই বা খামির তৈরির প্রক্রিয়া পিঠা তৈরির ক্ষেত্রে খুবই গুরুত্বপূর্ণ। খুব বেশি ঘন অথবা খুব বেশি পাতলা হয় না। এরপর এই মিশ্রণের মধ্যে ডিম ভেঙে দেয়া হয়। ডিম যত বেশি হবে, পিঠা তত বেশি সুস্বাদু ও তুলতুলে হবে। ডিম দিয়ে আবার নেড়ে মিশিয়ে নেয়া হয়। এক্ষেত্রে পিঠার গোলা ঘন মনে হলে অল্প অল্প করে পানি মিশিয়ে গোলাটা পাতলা করে নেওয়া যায়। এরপর চুলায় মাটির খোলা গরম হতে দেয়া হয় যা পিঠার ক্ষেত্রে করে খুবই গুরুত্বপূর্ণ। খোলা ভালভাবে গরম হয়ে গেলে গরম খোলায় গোল চামচে করে দেয় প্রস্তুতকৃত কাই বা গোলা দিয়ে চামচ দিয়ে ঘুরিয়ে পিঠা ছড়িয়ে দেয়া হয়। এরপর ঢাকনা দিয়ে ঢেকে দিয়ে অল্প কিছুক্ষণ পর ঢাকনা তুলে পিঠার চারপাশ খোলা থেকে উঠে আসা শুরু হলে পাতলা খুন্তি দিয়ে পিঠা তুলে নেয়া হয়। আর এভাবেই তৈরি হয় নোয়াখালী অঞ্চলের ঐতিহ্যবাহী খোলাজালি পিঠা।
খোলাজালি পিঠা যেকোনো মাছের তরকারি, গরুর মাংস বা খাসির মাংস ছাড়াও মুরগি বা হাঁসের মাংসের সাথে দারুণ সুস্বাদু। এছাড়া গুড় বা খেজুর রসের সাথে পরিবেশন করা যায়, যা খুবই ঐতিহ্যবাহী।
খোলাজালি পিঠাকে চিতই পিঠার পাতলা সংস্করণও বলা যায়। তবে চিতই পিঠা তুলনামূলক অনেক পুরু হয়। এছাড়া ছিটা পিঠা নামক আরেকটি পিঠার সাথেও খোলাজালি পিঠার বেশ মিল আছে।
কনরাড রুকস

কনরাড রুকস (১৫ ডিসেম্বর, ১৯৩৪ ক্যানসাস সিটি, মিজুরিতে – ২৭ ডিসেম্বর, ২০১১ ম্যাসাচুসেট্‌সে) একজন আমেরিকান লেখক, পরিচালক ও প্রযোজক ছিলেন তার জন্য সর্বাধিক পরিচিত হেরমান হেসের উপন্যাস "সিদ্ধার্থ" ১৯৭২ সালের শুট স্বাঙ্গীকরণ এর জন্য।
বুকস এভন পণ্য প্রসাধনীর একজন উত্তরাধিকারী ছিলেন, প্রতিষ্ঠাতা সভাপতি ছিলেন তার বাবা রাসেল রুকস। যার বিখ্যাত বাক্য "ডিং ডং এভন কলিং"। 
১৯৭২ সালে মুক্তিপ্রাপ্ত সিদ্ধার্থ চলচ্চিত্রে তিনি পরিচালক ছিলেন। যাতে শশী কাপুর অভিনয় করেছেন।
তিনি রাশিয়ান অভিনেত্রী জিনা র্যাচেভস্কিকে বিয়ে করেছিলেন এবং দাম্পত্যজীবনে তাদের একটি পুত্র আলেকজান্ডার (১৯৫৮-) এবং একটি কন্যা রিহা (১৯৬৬-)। পরে তিনি ভারতীয় পরিচালক ও চিত্রনাট্যকার পামেলা রুকসের সাথে বিবাহে আবদ্ধ হন এবং তাদের পুত্র রায়ান রুকস। ১৯৮৫ সালে তাদের বিবাহবিচ্ছেদ ঘটে।
ডাল্টন কনিংহাম

ডাল্টন প্যারি কনকি কনিংহাম (; জন্ম: ১০ মে, ১৮৯৭ - মৃত্যু: ৭ জুলাই, ১৯৭৯) নাটাল উপনিবেশের ডারবান এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের শুরুরদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল, ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কনকি কনিংহাম নামে পরিচিত ডাল্টন কনিংহাম।
১৯২১-২২ মৌসুম থেকে ১৯৩০-৩১ মৌসুম পর্যন্ত ডাল্টন কনিংহামের প্রথম-শ্রেণীর খেলোয়াড়ী জীবন চলমান ছিল। মহান যুদ্ধের পরপরই নাটাল দলের প্রধান চালিকাশক্তি ছিলেন।
১৯২১-২২ মৌসুমে ডানহাতি মিডিয়াম পেস বোলার হিসেবে নাটালের পক্ষে খেলতে শুরু করেন। উদ্বোধনী মৌসুমেই ছয় খেলায় ৪০ উইকেট পান। তন্মধ্যে, গ্রিকুয়াল্যান্ড ওয়েস্টের বিপক্ষে ব্যক্তিগত সেরা বোলিং পরিসংখ্যান ৫/২০ লাভ করেন। তবে, পরবর্তী মৌসুমগুলো খুব কমই সফলতার স্বাক্ষর রাখতে সক্ষম হয়েছিলেন। এরফলে, ১৯২৪-২৫ মৌসুমে দলের বাইরে চলে যেতে বাধ্য হন।
১৯২৬ সালে ট্রান্সভালের পক্ষে কয়েকটি খেলায় অংশগ্রহণের পর রোডেশিয়ায় একটি খেলায় প্রথম-শ্রেণীর ক্রিকেটে তার ব্যক্তিগত সর্বোচ্চ রানের ইনিংস খেলেন। এরপর, ১৯৩০-৩১ মৌসুমে ওয়েস্টার্ন প্রভিন্সের পক্ষে আরও দুইটি খেলায় অংশ নিয়েছিলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডাল্টন কনিংহাম। ১৬ ফেব্রুয়ারি, ১৯২৩ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯২২-২৩ মৌসুমে ইংল্যান্ড দল ফ্রাঙ্ক মানের নেতৃত্বে দক্ষিণ আফ্রিকা গমনে আসে। সিরিজের চূড়ান্ত খেলায় অংশ নেন তিনি। উভয় ইনিংসেই তিন রান করে অপরাজিত ছিলেন ও উভয় ইনিংসেই একটি করে উইকেট লাভ করেছিলেন। সব মিলিয়ে খেলায় ১০৩ রান খরচায় দুই উইকেট পেয়েছিলেন।
১৯২৪-২৫ মৌসুমে এস. বি. জোয়েল একাদশের বিপক্ষে দুইটি খেলায় অংশ নেন। তবে, কোন সফলতা পাননি। এ সফরের শুরুতে নাটালের সদস্যরূপে সফরকারী একাদশের বিপক্ষে দুই খেলায় অংশ নেন। ইনিংসে তিনবার পাঁচ-উইকেট পান। তন্মধ্যে, দ্বিতীয় খেলায় ১৫০ রান খরচায় ১০ উইকেট দখল করেন।
৭ জুলাই, ১৯৭৯ তারিখে ৮২ বছর বয়সে ডারবান এলাকায় ডাল্টন কনিংহামের দেহাবসান ঘটে।
সৈয়দ হেদায়েতউল্লাহ

সৈয়দ হেদায়েতউল্লাহ (১৯০৪ - ২৯ আগস্ট ১৯৭৩) বাংলাদেশের কৃষি বিজ্ঞানী, বাংলাদেশ বিজ্ঞান একাডেমির প্রতিষ্ঠাতা ফেলো, ঢাকার কৃষি কলেজের প্রতিষ্ঠাতা অধ্যক্ষ (১৯৪৪-৪৯), পূর্ব পাকিস্তান সরকার কৃষিবিদ (১৯৪৮-৫৬) এবং বোটানিকাল সোসাইটি অফ বেঙ্গল (১৯৩৫) এর প্রতিষ্ঠাতা কমিটির সদস্য। বাংলাদেশে ৬০ টি উন্নত জাতের ধানের বিকাশ করে তিনি আধুনিক বাংলাদেশী কৃষি এবং খাদ্য স্বয়ংসম্পূর্ণতা প্রতিষ্ঠার জন্য অবদান রাখেন।
হেদায়েতুল্লাহ ধর্মীয় ও সামাজিক কাজেও ব্যাপক আগ্রহী ছিলেন। ঢাকার কারওয়ানবাজারে আম্বার শাহ মসজিদ পুনর্নির্মাণে গুরুত্বপূর্ণ ভূমিকা পালন করেছিলেন, পরবর্তীকালে বাংলাদেশ সরকার এটির উদ্যোগ গ্রহণ করেছে।
হেদায়েতুল্লাহ ১৯০৪ সালে ব্রিটিশ ইন্ডিয়া (বর্তমানে বাংলাদেশ) বগুড়া জেলাতে জন্মগ্রহণ করেন। মালদহ জিলা স্কুল (বর্তমানে পশ্চিমবঙ্গে, ভারত) থেকে প্রবেশিকা পাস করেন। ১৯২০ সালে কলকাতার প্রেসিডেন্সি কলেজে পড়াশোনা করেছিলেন। বাকের হোস্টেলে থেকে এবং ১৯২৬ সালে বিএসসি (অনার্স) ডিগ্রি এবং ১৯২৮ সালে উদ্ভিদবিদ্যায় কলকাতা বিশ্ববিদ্যালয় থেকে এমএসসি ডিগ্রি অর্জন করেছেন। ১৯২৯ থেকে ১৯৩২ সাল পর্যন্ত তিনি কিংস কলেজ লন্ডনে অধ্যয়নের জন্য ভারত সরকার থেকে রাষ্ট্রীয় বৃত্তির প্রস্তাব পেয়েছিলেন। নারিসিসাস প্রজাতির সাইটোলজিক এবং সাইটোজেনেটিক্স নিয়ে গবেষণা করেন ১৯৩২ সালে লন্ডন বিশ্ববিদ্যালয় থেকে পিএইচডি ডিগ্রি অর্জন করেন।
১৯৩৩ সালে তিনি কলকাতার সায়েন্স কলেজে উদ্ভিদবিদ্যার সিনিয়র প্রভাষক হিসাবে যোগ দিয়েছিলেন, ১৯৩৫ সালে অর্থনৈতিক উদ্ভিদ বিজ্ঞানী বাংলার সরকার পদে যোগদান করেন। ১৯৪৫ সালে জর্জ ডব্লুিউ পডউইককে ঢাকা কৃষি কলেজের অধ্যক্ষ পদে অধিষ্ঠিত করেছিলেন (বর্তমানে শের-ই -বাংলা কৃষি বিশ্ববিদ্যালয়)। ১৯৪৯ সালে,পূর্ব পাকিস্তান সরকার (বাংলাদেশ) কৃষি পরিচালক হিসাবে নিযুক্ত হন। ১৯৫৬ থেকে ১৯৫৮ সাল পর্যন্ত পাকিস্তান সরকারের কৃষি মন্ত্রনালয়ের একজন অফিসার ছিলেন। ১৯৫৮ সালে সরকারি চাকরি থেকে অবসর নেওয়ার পর পাকিস্তান কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ ল্যাবরেটরিজ (বর্তমানে বিজ্ঞান পরীক্ষাগার) ঢাকায় গবেষণা বিভাগের প্রধান নিযুক্ত হন। ১৯৬৪ সাল পর্যন্ত তিনি এই পদে বহাল ছিলেন। ১৯৬৪ থেকে ১৯৬৮ সাল পর্যন্ত পাকিস্তান জুট মিলস অ্যাসোসিয়েশনের বৈজ্ঞানিক উপদেষ্টা ছিলেন।
ঢাকা বিশ্ববিদ্যালয়ের কৃষি অনুষদ ডিনও ছিলেন। ঢাকা বিশ্ববিদ্যালয়ের বাংলাদেশের কৃষি গবেষণা পদ্ধতির পথিকৃৎ কাজী বদরুদ্দোজার স্নাতকোত্তর ডিগ্রি তত্ত্বাবধায়ক ছিলেন
হেদায়েতুল্লাহ ১৯৭৩ সালের ২৯ আগস্ট ঢাকায় মারা যান।
ফিক্রে ক্রকওয়েল

ফিক্রে সালাসি ক্রকওয়েল (; জন্ম: ৮ জুলাই, ১৯৮৫ - মৃত্যু: ২০ জুন, ২০১৬) বারমুডায় জন্মগ্রহণকারী আন্তর্জাতিক ক্রিকেটার ছিলেন। বারমুডা ক্রিকেট দলের অন্যতম সদস্য ছিলেন তিনি। ২০০৯ সালে সংক্ষিপ্ত সময়ের জন্যে বারমুডার পক্ষে আন্তর্জাতিক ক্রিকেটে অংশগ্রহণ করেছেন।
এছাড়াও, বারমুডা অনূর্ধ্ব-১৯ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং উদ্বোধন করতেন ফিক্রে ক্রকওয়েল।
২০০৯ সাল থেকে ২০১০ সাল পর্যন্ত ফিক্রে ক্রকওয়েলের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ফিক্রে ক্রকওয়েল। ৬ এপ্রিল, ২০০৯ তারিখে পচেফস্ট্রুমে কেনিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৮ এপ্রিল, ২০০৯ তারিখে একই মাঠে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।
অভিষেক ওডিআইয়ের পাশে আরও দুইটি খেলায় অংশ নেন। ওডিআই না হলেও সেগুলো লিস্ট এ ক্রিকেটের ছিল। দক্ষিণ আফ্রিকায় ২০০৯ সালের আইসিসি ক্রিকেট বিশ্বকাপের বাছাইপর্বে তার দল যোগ্যতা অর্জন করতে পারেনি। কেনিয়ার বিপক্ষে ওডিআইয়ে সর্বোচ্চ ৪৫ রান তুলেছিলেন তিনি।
বারমুডা অনূর্ধ্ব-১৯ দলের পক্ষে ফিক্রে ক্রকওয়েল খেলেন। ২০০৯ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে ২৩ বছর বয়সী ফিক্রে ক্রকওয়েলের বড়দের দলে অভিষেক ঘটে। ব্যাটিং উদ্বোধনে নেমে ৩৬ রান সংগ্রহ করেন। ঐ খেলায় তার দল ডেনমার্কের বিপক্ষে নয় উইকেটে জয় তুলে নেয়।
একই প্রতিযোগিতায় অংশগ্রহণকৃত দুইটি ওডিআইয়ে অংশ নেন। কেনিয়া ও নেদারল্যান্ডসের বিপক্ষে ৪৫ ও ২৩ রান তুললেও উভয় দলের বিপক্ষেই তার দল পরাজয়বরণ করেছিল।
সংযুক্ত আরব আমিরাতে অনুষ্ঠিত ২০১২ সালের বিশ্ব টি২০ বাছাইপর্বে বারমুডার পক্ষে সর্বশেষ অংশ নেন। চার খেলায় ২৯.২৫ গড়ে ১১৭ রান তুলেন। জাতীয় দলের পক্ষে নিজস্ব শেষ খেলায় ব্যক্তিগত সেরা ৪৭ রান তুলে উগান্ডার বিপক্ষে দলকে জয় এনে দেন। ইন্ডিয়ানাপোলিসে অনুষ্ঠিত আইসিসি আমেরিকাস প্রথম বিভাগ টুয়েন্টি২০ চ্যাম্পিয়নশীপকে ঘিরে জ্যামাইকা সফরে প্রাথমিক তালিকায় তাকে রাখা হলেও ঐ প্রতিযোগিতায় তৃতীয় স্থান অধিকারী বারমুডা দলের ১৪ সদস্যের চূড়ান্ত তালিকায় তাকে রাখা হয়নি।
স্থানীয় পর্যায়ে ক্রকওয়েল সেন্ট ডেভিডস কাউন্টি ক্রিকেট ক্লাবে খেলতেন। এছাড়াও, তিনিসেন্ট জর্জেস দলের হয়ে বেশ কয়েকবার বারমুডা ক্রিকেটের সর্ববৃহৎ ঘরোয়া আয়োজন বার্ষিক কাপে সমারসেটের বিপক্ষে খেলেছেন।
ফিফা সনদপ্রাপ্ত রেফারি কার্লাইল ম্যাকনীল ইউজিন ক্রকওয়েল ও ফুটবলার মিকাইল ক্রিস্টোফার ক্রকওয়েল সম্পর্কে তার আত্মীয়।
২০ জুন, ২০১৬ তারিখে মাত্র ৩০ বছর বয়সে বারমুডার পার্শ্ববর্তী পেমব্রোক এলাকায় ফিক্রে ক্রকওয়েলেকে মৃত অবস্থায় পাওয়া যায়। রাত তিনটার অল্প কিছু সময় পূর্বে তিনি গুরুতর জখম হন।
মোহাম্মদ আমিরুল ইসলাম

মোহাম্মদ আমিরুল ইসলাম ছিলেন বাংলাদেশের শিক্ষাবিদ, গবেষক এবং বিজ্ঞানী। তিনি সেভেন সয়েল ট্র্যাক্ট ব্যবস্থাটি তৈরি করেন, যা বাংলাদেশের মাটির শ্রেণিবিন্যাস, বাংলাদেশের কৃষি ও মাটি পরিচালনার ভিত্তি।
তিনি ১৯১৮ সালের ১ সেপ্টেম্বর ব্রিটিশ ভারতের পূর্ব বাংলার নোয়াখালী জেলাতে জন্মগ্রহণ করেন। ১৯৩৬ সালে ম্যাট্রিক পাস করেন এবং ১৯৩৮ সালে তাঁর ইন্টারমিডিয়েট পরীক্ষা দেন। ১৯৪১ সালে ঢাকা বিশ্ববিদ্যালয় থেকে রসায়নে বিএসসি নিয়ে স্নাতক অর্জন করেন। তিনি ঢাকা বিশ্ববিদ্যালয়ের রসায়ন বিভাগের স্নাতক সম্মান শ্রেণিতে প্রথম শ্রেণি অর্জনকারী প্রথম মুসলমান ছাত্র ছিলেন। পরের বছর ঢাকা বিশ্ববিদ্যালয় থেকে এমএসসি পাস করেছেন। ১৯৪৯ সালে ক্যালিফোর্নিয়া বিশ্ববিদ্যালয় থেকে মৃত্তিকা বিজ্ঞানে পিএইচডি অর্জন করেন।
পিএইচডি শেষ করার পর তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগে সিনিয়র প্রভাষক হিসাবে যোগ দেন। ১৯৫০ থেকে ১৯৬১ সাল পর্যন্ত পূর্ব পাকিস্তান প্রাদেশিক সরকারের পক্ষে মৃত্তিকা বিজ্ঞানী হিসাবে কাজ করেছিলেন। বাংলাদেশের মাটিকে সাতটি মাটি অঞ্চলে শ্রেণিবদ্ধকরণ সহ একাধিক গুরুত্বপূর্ণ গবেষণা চালিয়েছিলেন। সেভেন সয়েল ট্র্যাক্টসকে বাংলাদেশের মাটি শ্রেণিবিন্যাসের ভিত্তি হিসাবে বিবেচনা করা হয়। ১৯৬১ থেকে ১৯৬৬ সাল পর্যন্ত তিনি মাটি জরিপ অধিদপ্তরের পরিচালক হিসাবে দায়িত্ব পালন করেছিলেন। ১৯৬৬ সালে মহাপরিচালক পদে পদোন্নতি পেয়েছিলেন। ১৯৬৭ সালে কৃষি পরিচালক নিযুক্ত হন। ১৯৭১ সালে বাংলাদেশের স্বাধীনতা অবধি পূর্ব পাকিস্তান ধান গবেষণা ইনস্টিটিউটের পরিচালক হিসাবে দায়িত্ব পালন করেছিলেন।
১৯৭৩ থেকে ১৯৭৭ সাল পর্যন্ত বাংলাদেশ ধান গবেষণা ইনস্টিটিউট পরিচালক হিসাবে দায়িত্ব পালন করেছিলেন। বাংলাদেশ কৃষি গবেষণা পরিষদ নির্বাহী ভাইস চেয়ারম্যান হিসাবে দায়িত্ব পালন করেছেন। তিনি ১৯৭৯ সালে সরকারী চাকরি থেকে অবসর গ্রহণ করেন এবং ফ্রিল্যান্স পরামর্শদাতা হিসাবে কাজ শুরু করেন। তিনি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র, খাদ্য ও কৃষি সংস্থা নর্থ ক্যারোলাইনা স্টেট বিশ্ববিদ্যালয়, এবং জাতিসংঘ উন্নয়ন কর্মসূচী জন্য কাজ করেছেন। তিনি বাংলাদেশ অ্যাডভান্সমেন্ট অফ সায়েন্স অ্যান্ড সোয়েল সায়েন্স সোসাইটি অব বাংলাদেশ সমিতির সদস্য, বাংলাদেশ বিজ্ঞান একাডেমির ফেলো ছিলেন।
৯ ফেব্রুয়ারি ২০০১ মৃত্যুবরণ করেন।
দেশবন্ধু (সংবাদপত্র)

দেশবন্ধু একটি হিন্দি সংবাদপত্র। এটি ১৯৫৯ সালের ১ এপ্রিল প্রবীণ সাংবাদিক মায়রাম সুরজন কর্তৃক ছত্তিশগড়ের রাজধানী রায়পুর থেকে চালু করা হয়েছিল। ২০০৮ সালে, "দেশবন্ধু" নয়াদিল্লি থেকে জাতীয় সংস্করণ প্রকাশ শুরু করেছিল। আজ "দেশবন্ধু" রায়পুর, বিলাসপুর, ভোপাল, জব্বলপুর, ইন্দোর, সাতনা এবং নয়াদিল্লির ৭টি শহর থেকে প্রকাশিত হয়।
এছাড়াও, গ্রুপটি রায়পুরা, বিলাসপুর এবং জগদলপুর থেকে একটি হিন্দি সান্ধ্যকালীন - "হাইওয়ে চ্যানেল" ; একটি মাসিক সাহিত্য জার্নাল - "অক্ষর পর্ব" ; এবং সময়ে সময়ে রেফারেন্স বই প্রকাশ করে। 
"দেশবন্ধু" অনেক জনসেবা প্রতিষ্ঠান, যেমন দেশবন্ধু প্রতিভা প্রথমসাহান কোষ, মায়ারাম সুরজন ফাউন্ডেশন এবং জনদর্শন মিডিয়া সেন্টার প্রতিষ্ঠা করেছিলেন।
সুফি অধিবিদ্যা

সুফি অধিবিদ্যা বা সুফি অতিপ্রাকৃতিকতা وحدة "ওয়াহাদা" "ঐক্য" বা توحيد তাওহীদের ধারণাকে কেন্দ্র করে নির্মিত হয়েছে। এ বিষয়ে দুটি প্রধান সূফী দর্শন রয়েছে। ওয়াহদাত আল-উজুদ যার আক্ষরিক অর্থ "অস্তিত্বের ঐক্য" বা "সত্তার ঐক্য।" উজুদ বা "অস্তিত্ব, উপস্থিতি" বলতে এখানে ঈশ্বরকে বোঝায়। অন্যদিকে, ওয়াহদাত আশ-শুহুদ, যার অর্থ "সাপেক্ষবাদ" বা "সাক্ষীর একেশ্বরবাদ", যা বিশ্বাস করে যে, ঈশ্বর এবং তার সৃষ্টি সম্পূর্ণ পৃথক।
কিছু সংস্কারক দাবি করেছেন যে দুটি দর্শনের মধ্যে পার্থক্য কেবল শব্দার্থবিজ্ঞানেই পৃথক এবং পুরো বিতর্কটি কেবল "মৌখিক বিতর্কের" সংকলন যা দ্ব্যর্থক ভাষার কারণে এসেছে। তবে, ঈশ্বর এবং মহাবিশ্বের মধ্যে সম্পর্কের ধারণাটি এখনও সুফীদের মধ্যে এবং সুফি এবং অ-সুফী মুসলমানদের মধ্যে সক্রিয়ভাবে বিতর্কিত রয়েছে।
রহস্যবাদী চিন্তাবিদ এবং ধর্মতত্ত্ববিদ আবু সাঈদ মোবারক মাখজুমী তার তোহফা মুরসালা নামক গ্রন্থে এই ধারণাটি নিয়ে আলোচনা করেছেন। আন্দালুসীয় সুফি সাধক ইবনে সাবিন তার লেখায় এই শব্দটি ব্যবহার করেছেন বলেও জানা যায়। তবে যে সূফী সাধক গভীর ও বিশদভাবে সূফী অধিবিদ্যার এ আদর্শের আলোচনায় সর্বাধিক বৈশিষ্ট্যযুক্ত, তিনি হলেন ইবনে আরাবী। তিনি ঈশ্বরকে প্রয়োজনীয় সত্তা হিসাবে উল্লেখ করার জন্য ওজুদ শব্দটি ব্যবহার করেন। তিনি এই শব্দটিকে ঈশ্বর ব্যতীত অন্য যে কোনও কিছুর সাথেও দায়ী করেছেন, কিন্তু তিনি জোর দিয়েছিলেন যে ওজুদ কোন সত্য অর্থে বিশ্বজগতে প্রাপ্ত জিনিসের অন্তর্ভুক্ত নয়। বরং পৃথিবী যেমন সূর্য থেকে আলো গ্রহণ করে, ঈশ্বরের কাছ থেকে তেমনি সব জিনিড উজুদকে ধার করে। বিষয়টি হল ওজুদের উপাধি কীভাবে কোন জিনিসে সঠিকভাবে প্রয়োগ করতে হয়, তাকে "সত্তা" (আয়ান) বলা হয়। তানজির দৃষ্টিকোণ থেকে ইবনে আরবী ঘোষণা করেছেন যে ওজুদ একমাত্র ঈশ্বরের অন্তর্ভুক্ত, এবং তার বিখ্যাত উক্তিতে কোন জিনিসই "কখনোই ওজুদের গন্ধের ছিটেফোটা পায় নি।"
ভারতের দুজন সুফী কবি সচল সরমাস্ত এবং বুল্লে শাহ ওয়াহদাত আল-উজুদের প্রখর অনুসারী ছিলেন। এটি দক্ষিণ এশিয়ার হামাহ উস্ত (ফার্সি অর্থ "তিনিই শুধু এক") দর্শনের সাথে যুক্ত।
ওয়াহদাত আশ-শুহুদ (বা ওয়াহ-দাত-উল-শুহুদ, ওয়াহদাত-উল-শুহুদ, বা ওয়াহাদাতুলশুহুদ) প্রায়শই ইংরেজিতে এপারেন্টিজম বা সাপেক্ষবাদ হিসাবে অনুবাদ করা হয়েছে। আরবিতে এর আক্ষরিক অর্থ "সাক্ষীর একতা", "উপলব্ধির একতা", "উপস্থিতির একতা" বা "প্রকাশের একত্ব"।
যারা ওয়াহদাত আল-উজুদের মতবাদের বিরোধিতা করেছিল তাদের মধ্যে এমন কিছু ব্যক্তি ছিলেন যারা ওয়াহদাত আশ-শুহুদ মতবাদ তৈরি করতে কর্মের জায়গায় কর্তাকে প্রতিস্থাপন করেছিলেন। এই মাজহাবটি আল-আদ-দাওলা সিমনানি দ্বারা প্রণয়ন করা হয়েছিল, যিনি আহমেদ সিরহিন্দি সহ ভারতের বহু অনুগামীদের আকৃষ্ট করেছিলেন, যিনি ভারতীয় উপমহাদেশে এই মতবাদের কয়েকটি বহুলভাবে স্বীকৃত সূত্র সরবরাহ করেছিলেন।
আহমদ সিরহিন্দি মতবাদ অনুসারে, ঈশ্বর ও সৃষ্ট বিশ্বের মধ্যে ঐক্যের যে কোনও অভিজ্ঞতা নিখুঁতভাবে বিষয়ভিত্তিক এবং তা কেবল বিশ্বাসীর মনেই ঘটে; বাস্তব বিশ্বে এর কোনও উদ্দেশ্যমূলক অংশ নেই। এর পূর্বে শায়খ আহমদ যা অনুভব করেছিলেন, তা তাকে সর্বেশ্বরবাদের দিকে পরিচালিত করেছিলো, যা সুন্নি ইসলামের আদর্শের পরিপন্থী ছিল।
মনজুর এলাহি তার "সমাজ সংস্কারে সঠিক আকীদার গুরুত্ব" বইতে ইসলামী অধিবিদ্যা সম্পর্কে বলেন,
পবিত্র ক্রুশ সন্ন্যাস সংঘ

পবিত্র ক্রুশ সন্ন্যাস সংঘ ( বা ) হল প্রয়াত বাসিল মরো কর্তৃক ১৮৩৭ সালে ফ্রান্সের ল্য মঁসে প্রতিষ্ঠিত রোমান ক্যাথলিক খ্রিস্টান সম্প্রদায়ভুক্ত যাজক ও অযাজক মিশনারিদের একটি ধর্মসভা। 
ফাদার মরো বর্তমানে তিনটি স্বতন্ত্র ধর্মসভায় বিভক্ত সিস্টারদের ম্যারিয়ানাইটও প্রতিষ্ঠা করেন - ম্যারিয়ানাইটস অব হলি ক্রস (ল্য মঁস, ফ্রান্স), সিস্টার্স অব হলি ক্রস (নটর ডেম, ইন্ডিয়ানা) এবং সিস্টার্স অব হলিক্রস (মন্ট্রিয়ল, কুইবেক, কানাডা)।
পবিত্র ক্রুশের যাজক অর্থাৎ ফাদার এবং ব্রাদাররা সারা পৃথিবীতেই ছড়িয়ে রয়েছেন। নিম্নোক্ত দেশগুলোতে তাদের ব্যাপক সক্রিয়তা রয়েছে (প্রথম বন্ধনীর মধ্যে দেশসমূহে সংঘ প্রথম যে সালে আত্মপ্রকাশ করেছিল):
ভারতের উদ্দেশ্যে হলি ক্রসের প্রথম মিশনারি দলটি ইংল্যান্ড হতে সমুদ্র পথে যাত্রা শুরু করে ১৮৫৩ সালের ১৭ জানুয়ারি। সেই দলে ছিলেন তিনজন ব্রাদার, তিনজন সিস্টার, একজন যাজক ও একজন সেমিনারিয়ান। দলটি কলকাতা পৌঁছায় ১৮৫৩ সালের মে মাসে। তারপর ফাদার ভেরিট সিস্টারদের নিয়ে ঢাকায় যান এবং সেমিনারিয়ান ও ব্রাদাররা চলে যান নোয়াখালীতে। শীঘ্রই ফাদার ভেরিট নোয়াখালীর যাজক হিসেবে যোগদান করেন, যে পদের দায়িত্বাধীনে সিলেট ও আগরতলা এলাকায় মিশনের কার্যক্রমও অন্তর্ভুক্ত ছিল। ডিসেম্বর ১৮৫৩ তে চট্টগ্রাম মিশনের সদরদপ্তরে পরিণত হয়।
পূর্ব বাংলার মিশনকে সেইসময় বলা হতো প্রশ্নাতীতভাবেই দক্ষিণ এশিয়ার এবং সম্ভবত পুরো বিশ্বের সবচেয়ে নিরবলম্বন মিশন। কারণ এই ভূখণ্ডে বসবাস ও মিশনারি কার্যক্রম পরিচালনা এতটাই কঠিন ও ভয়ংকর ছিল যে, অন্য কোন খ্রিস্টান মিশনারি সংঘ এখানে কাজ করার আগ্রহ পেতো না। যদিও এটাকে পূর্ব বাংলা মিশন বলা হতো, গির্জার আওতাধীন এলাকা এবং পূর্ব বাংলার রাজনৈতিক বা প্রশাসনিক পরিসীমা পরস্পর থেকে যথেষ্ট পৃথক ছিল। পূর্ব বাংলা রাজনৈতিকভাবে সর্বপ্রথম পৃথক হয় ১৯০৫ সালে, পূর্ববঙ্গ ও আসাম প্রদেশের অংশ হিসেবে।
এই ভূখণ্ডে রোমান ক্যাথলিক গির্জার আওতাধীন এলাকাকে আনুষ্ঠানিকভাবে বলা হতো ভিকারিয়েত অব ইস্ট বেঙ্গল, যেটি ১৮৪৫ সালে ভ্যাটিকান কর্তৃক প্রতিষ্ঠিত হয়। এর প্রথম সুপিরিয়র ছিলেন বিশপ থমাস ওলিফ, একজন আইরিশ জেসুইট। এই ভিকারিয়েতের অধীনে ছিল বর্তমানের ঢাকা মহাধর্মপ্রদেশ, ময়মনসিংহের ধর্মপ্রদেশ ও চট্টগ্রাম ধর্মপ্রদেশের আওতাধীন এলাকা; একইসাথে ভারতের আসাম রাজ্যের বিশাল অংশ ও আগরতলার বিশপের এলাকা এবং আরাকান (বর্তমানে মিয়ানমারের রাখাইন রাজ্য)। এটি ছিল বিশাল ভূখণ্ড; কিন্তু পবিত্র ক্রুশ সংঘ যখন ১৮৫৩ সালে আগমন করে, তখন মাত্র তিনজন ক্যাথলিক যাজক সেখানে কাজ করতেন- একজন পর্তুগীজ অগাস্টিনিয়ান এবং দুজন তরুণ আইরিশ যাজক। দুই আইরিশই ১৮৫৪ সালে রোগে ভুগে মারা যান। পূর্ব বাংলায় তখন প্রায় ১৩০০০ রোমান ক্যাথলিক খ্রিস্টান ছিল। তবে ঢাকায় রোমের অধীনে কোন গির্জা বা চ্যাপেল ছিল না।
দৈনিক ট্রিবিউন

দৈনিক ট্রিবিউন ( হিন্দি: "दैनिक ट्रिब्यून" ) একটি ভারতীয় হিন্দি- ভাষার দৈনিক পত্রিকা যা চণ্ডীগড়, নয়াদিল্লি, জলন্ধর, দেরাদুন এবং বটিন্দা থেকে প্রকাশিত হয়। এটি দ্য ট্রিবিউন ট্রাস্ট কর্তৃক ১৯৭৪ সালে প্রতিষ্ঠিত হয়েছিল, যা "দ্য ট্রিবিউন" এবং "পাঞ্জাবি ট্রিবিউন" প্রকাশ করেছিল। রাজকুমার সিং "দৈনিক ট্রিবিউনের" সম্পাদক। হরিশ খারে দ্য ট্রিবিউন গ্রুপ অফ নিউজপেপারের প্রধান সম্পাদক। "দৈনিক ট্রিবিউনের" ইন্টারনেট সংস্করণ ১৬ আগস্ট ২০১০ এ চালু হয়েছিল।
দৈনিক নবজ্যোতি

দৈনিক নবজ্যোতি হিন্দি ভাষার একটি দৈনিক পত্রিকা যা জয়পুর, যোধপুর, আজমির, উদয়পুর এবং কোটা রাজস্থান থেকে প্রকাশিত হয়। এটি ১৯৩৬ সালে এর প্রকাশনা শুরু হয়েছিল।
"দৈনিক নবজ্যোতি" নিম্নলিখিত স্থান থেকে মুদ্রিত হয়:
ক্যাথি বেকার

ক্যাথরিন হুইটন বেকার (জন্ম ৮ জুন ১৯৫০) হলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন। তার চলচ্চিত্রে অভিষেক ঘটে ১৯৮৩ সালের নাট্যধর্মী "দ্য রাইট স্টাফ" চলচ্চিত্রে অভিনয়ের মধ্য দিয়ে। ১৯৮৭ সালে তিনি "স্ট্রিট স্মার্ট" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে ন্যাশনাল সোসাইটি অভ ফিল্ম ক্রিটিকস পুরস্কার এবং ইন্ডিপেন্ডেন্ট স্পিরিট পুরস্কার অর্জন করেন। এছাড়া বেকার পঞ্চাশের অধিক চলচ্চিত্রে অভিনয় করেছেন, তন্মধ্যে উল্লেখযোগ্য হল "জ্যাকনাইফ" (১৯৮৯), "এডওয়ার্ড সিজারহ্যান্ডস" (১৯৯০), "দ্য সিডার হাউজ রুলস" (১৯৯৯), "কোল্ড মাউন্টেন" (২০০৩), "নাইন লাইভস" (২০০৫), "দ্য জেন অস্টেন বুক ক্লাব" (২০০৭), "লাস্ট চান্স হার্ভি" (২০০৮), "টেক শেল্টার" (২০১১), "সেভিং মি. ব্যাংকস" (২০১৩) ও "দি এজ অভ অ্যাডালাইন" (২০১৫)।
টেলিভিশন বেকার সিবিএসের নাট্যধর্মী ধারাবাহিক "পিকেট ফেন্সেস" (১৯৯২-১৯৯৬)-এ ডক্টর জিল ব্রোক চরিত্রে অভিনয় করেন। এই কাজের জন্য তিনি নাট্যধর্মী ধারাবাহিকে সেরা মুখ্য অভিনেত্রী বিভাগে তিনটি প্রাইমটাইম এমি পুরস্কার অর্জন করেন এবং একটি করে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। এছাড়া তিনি "টাচড বাই অ্যান অ্যাঞ্জেল", "বোস্টন পাবলিক" ও "ডোর টু ডোর" ধারাবাহিকে অভিনয়ের জন্য আরও তিনটি প্রাইমটাইম এমির মনোনয়ন লাভ করেন।
বেকার ১৯৫০ সালে টেক্সাস অঙ্গরাজ্যের মিডল্যান্ডে জন্মগ্রহণ করেন। তিনি নিউ মেক্সিকোর কোয়াকারে বেড়ে ওঠেন। তার পিতা জন সিওয়ান্ড বেকার একজন ভূতত্ত্ববিদ এবং শিক্ষাবিদ। তার মাতা হেলেন অ্যান্ডি (বিবাহপূর্ব হুইটন) ফরাসি বংশোদ্ভূত। বেকার ক্যালিফোর্নিয়ার মিলব্রের মিলস হাই স্কুলে ১৯৬৮ সালে পাস করেন। তার নাট্যতত্ত্বের প্রশিক্ষক অ্যালেন নাইট তার পেশাদার অভিনেত্রী হওয়ার পিছনে অন্যতম অনুপ্রেরণা। তিনি ১৯৭০-এর দশকের শুরুতে ক্যালিফোর্নিয়া ইনস্টিটিউট অভ দি আর্টসে অভিনয় নিয়ে অধ্যয়ন করেন। পরে তিনি ১৯৭৭ সালে ক্যালিফোর্নিয়া বিশ্ববিদ্যালয়, বার্কলি থেকে ফরাসি ভাষায় বিএ ডিগ্রি অর্জন করেন।
নটর ডেম কলেজের উল্লেখযোগ্য শিক্ষার্থীর তালিকা

ঢাকায় অবস্থিত নটর ডেম কলেজের বিভিন্ন সময়ের শিক্ষার্থী, যারা স্বীয় ক্ষেত্রে সফলতার পরিচয় দিয়ে উল্লেখযোগ্যতা অর্জন করেছেন, এটি তাদের নামের তালিকা।
২০১৯–২০ সুপার লিগ

২০১৯–২০ সুপার লিগ (স্পন্সরজনিত কারণে স্পোর তোতো সুপার লিগ জেমিল উস্তা মৌসুম হিসেবে পরিচিত) তুর্কি ফুটবলের শীর্ষ স্তর সুপার লিগের ৬২তম মৌসুম।
গালাতাসারায় এই লিগের বর্তমান চ্যাম্পিয়ন ছিল। এই মৌসুমে দেনিজলিস্পোর, গেঞ্চলারবিরলিয়ি এবং গাজিয়ান্তেপ ২০১৮–১৯ টিএফএফ প্রথম লিগ হতে যোগদান করেছিল এবং আখিসারস্পোর, এরজুরুম এবং বুরসাস্পোর ২০১৯–২০ টিএফএফ প্রথম লিগে অবনমিত হয়েছিল।
গোজতেপে অর্ধ-মৌসুম তাদের হোম ম্যাচগুলো বোরনোভা স্টেডিয়ামে আয়োজন করেছে।
ব্যাংক বিবরণী

ব্যাংক বিবরণী () (অন্যনাম হিসাব বিবরণী) হল নির্দিষ্ট সময়ের মধ্যে কোন ব্যক্তি বা প্রতিষ্ঠানের ব্যাংক হিসাবে সঙ্ঘটিত আর্থিক লেনদেনসমুহের অফিসিয়াল সংক্ষিপ্ত বিবরণী। এই বিবরণী ব্যাংক কর্তৃক প্রস্তুতকৃত। সাধারণত একটি ব্যাংক বিবরণীতে ব্যাংক হিসাব নম্বর, হিসাবধারীর নাম ও ঠিকানা, হিসাবের ধরন, তারিখ অনুযায়ী লেনদেনের সংক্ষিপ্ত বর্ণনা এবং অন্যান্য প্রাসঙ্গিক তথ্য উল্লেখ থাকে।
ব্যাংক বিবরণী দেখে গ্রাহকগণ সাধারণত তাদের নগদ প্রবাহ পর্যবেক্ষণ, সম্ভাব্য প্রতারণামূলক লেনদেন পরীক্ষা এবং প্রয়োজন হলে ব্যাংক সমন্বয় বিবরণী তৈরি করে থাকে। ঐতিহাসিকভাবে, ব্যাংকসমূহ কাগজে মুদ্রিত ব্যাংক বিবরণী গ্রাহকদের চাহিদামাফিক বা প্রচলিত আইন অনুযায়ী সরবারহ করে আসছে। সাম্প্রতিক সময়ে অনেক ব্যাংক কাগজবিহীন ব্যাংকিং-এর অংশ হিসেবে বৈদ্যুতিন বিবরণী (ই-স্টেটমেন্ট) সুবিধা চালু করেছে। গ্রাহক চাইলে ইন্টারনেট ব্যাংকিং সুবিধা ব্যবহার করে ই-স্টেটমেন্ট নিতে পারে অথবা গ্রাহকের অনুরোধে ব্যাংক গ্রাহকের ইমেইলে বিবরণী পাঠিয়ে দেয়। আয়কর বিবরণী প্রস্তুত, লোণ আবেদনে সংযুক্তি এবং অডিটসহ অন্যান্য অনেক ক্ষেত্রে ব্যাংক বিবরণী খুব গুরুত্বপূর্ণ দলিল হিসেবে বিবেচিত।
ঐতিহাসিকভাবে, ব্যাংকসমূহ মাসিক, ত্রৈমাসিক, ষান্মাসিক এবং বাৎসরিক ভিত্তিতে গ্রাহকদের কাগজে মুদ্রিত ব্যাংক বিবরণী সরবরাহ করে থাকে। তবে গ্রাহকদের চাহিদামাফিক এবং নির্দিষ্ট দেশে প্রচলিত আইন অনুযায়ী কাগজে মুদ্রিত ব্যাংক বিবরণী সরবারহ করা হয়। ১৯৬০-এর দশকে ব্যাংক ব্যবস্থায় কম্পিউটার চালু হওয়ার পরে থেকে ধীরেধীরে ব্যাংকসমূহ কম্পিউটার দ্বারা তৈরিকৃত বিবরণী সরবরাহ করা শুরু করে। সাধারণত, কাগুজে বিবরণীর বিপরীতে ব্যাংক একটা নির্দিষ্ট চার্জ কেটে নেয় যেটি ব্যাংকের আয়ের অংশ। কাগুজে বিবরণীতে ব্যাংকের অনুমোদিত কর্মকর্তার স্বাক্ষর থাকে।
১৯৯০-এর দশকের শেষের দিক থেকে, ব্যাংকসমূহ গ্রাহকদের বৈদ্যুতিন বিবরণী দেয়া শুরু করে। বর্তমানে, অধিকাংশ ব্যাংক কাগজবিহীন ব্যাংকিং-এর অংশ হিসেবে বৈদ্যুতিন বিবরণী (ই-স্টেটমেন্ট) সুবিধা চালু করেছে এবং গ্রাহকদের কাগুজে বিবরণীর পরিবর্তে বৈদ্যুতিন বিবরণী নিতে উৎসাহিত করছে। যেসব ব্যাংক ইন্টারনেট ব্যাংকিং সুবিধা দিচ্ছে তাদের গ্রাহকরা চাইলে ইন্টারনেট ব্যাংকিং সুবিধা ব্যবহার করে বৈদ্যুতিন বিবরণী বা ই-স্টেটমেন্ট নিতে পারে অথবা গ্রাহক চাইলে ব্যাংক চাহিদামাফিক বা নির্দিষ্ট সময় অন্তর গ্রাহকের ইমেইলে বিবরণী পাঠিয়ে দেয়। এই বিবরণী ব্যাংকের অনুমোদিত কর্মকর্তার স্বাক্ষর থাকে না।
নবভারত

নব ভারত (অনুবাদ: নতুন ভারত) হিন্দি ভাষার একটি দৈনিক পত্রিকা যা মহারাষ্ট্র, মধ্য প্রদেশ এবং ছত্তিশগড় রাজ্যে ১৪টি সংস্করণে প্রকাশিত হয়। ১৯৩৪ সালে প্রতিষ্ঠিত নবভারত হিন্দি সংবাদপত্রগুলির মধ্যে ভারতে ভারতীয় পাঠক জরিপ '০৯ আর-১ অনুসারে ষষ্ঠ সর্বোচ্চ পাঠক সংখ্যা রয়েছে। এর ভগিনী পত্রিকা সেন্ট্রাল ক্রনিকল এবং নবরাষ্ট্র যথাক্রমে ইংরাজী এবং মারাঠি ভাষায় প্রকাশিত হয়। নবভারতের তিনটি প্রধান পরিপূরক হলঃ সুরুচি, গ্ল্যামার ও আকাশ।
গান্ধীবাদী মুক্তিযোদ্ধা, সাংবাদিক এবং হিন্দি ভাষার প্রচারক, শ্রী রামগোপাল মহেশ্বরী (১৯১১-১৯৯৯) ১৯৮৪ সালের ৮ ফেব্রুয়ারি "নব ভারত" প্রবর্তন করেছিলেন। মহেশ্বরী ৬৫ বছর ধরে প্রধান সম্পাদক ছিলেন। এটি নাগপুরের দ্বি-সাপ্তাহিক প্রকাশনা হিসাবে শুরু হয়েছিল এবং শীঘ্রই একটি দৈনিকে পরিণত হয়েছিল। প্রতিষ্ঠার পর থেকে এটি স্বাধীনতা আন্দোলনে অংশ নিয়েছে এবং ব্রিটিশ সরকারের চাপে পড়েছিল। ১৯৪২ সালে ' ভারত ছাড়ো আন্দোলন ' চলাকালীন নবভারত তার বিস্তৃত কভারেজের জন্য এর অস্তিত্বের ঝুঁকি নিয়েছিল। এই সময়কালে পুলিশ এবং গোপন সংস্থাগুলি এর কার্যক্রমে গভীর নজর রাখে, প্রেসগুলিতে অভিযান চালায় এবং প্রতিষ্ঠাতা সম্পাদককে কারাভোগ করতে হয়।
নবভারত ১৯৫০ সালে এর জব্বলপুর সংস্করণটি চালু করে। উনিশ শতকের মাঝামাঝি সময়ে, নবভারত তার ভোপাল, রায়পুর এবং ইন্দোর সংস্করণ চালু করে। ১৯৮০ ও ১৯৯০-এর দশকে এর বিলাসপুর, গোয়ালিয়র, পুনে, সাতারা এবং মুম্বাই সংস্করণ চালু হয়।
নবভারত মিডিয়া গ্রুপ ভারতবর্ষে মারাঠি দৈনিক 'নবরাষ্ট্র' প্রতিষ্ঠা করে ২০০০ সালে। নবরাষ্ট্র এখন আরও অনেক গ্রামীণ অঞ্চল সহ নাগপুর, মুম্বই এবং পুনে থেকে প্রকাশিত হয়।
"সেন্ট্রাল ক্রনিকল" নামে পরিচিত নবভারত মিডিয়া গ্রুপের ইংরেজি দৈনিকটি ১৯৫৭ সালে ভোপাল থেকে শুরু হয়েছিল। ১৯৮৪ সালে, "সেন্ট্রাল ক্রনিকলের" বিলাসপুর এবং রায়পুর সংস্করণ চালু হয়েছিল।
নবভারত তাদের মুদ্রিত অনুলিপির বিকল্প হিসাবে নবভারত ও নবরাষ্ট্রের ই-পেপার প্রকাশনা শুরু করে। নবভারত এবং নবরারাষ্ট্রেরও আলাদা আলাদা ওয়েব পোর্টালও রয়েছে। তাদের আইওএস এবং অ্যান্ড্রয়েড উভয় অ্যাপ রয়েছে। নবভারত এবং নব্যরাষ্ট্র ফেসবুক, টুইটার, ইনস্টাগ্রাম, পিন্টারেস্ট এবং ইউটিউবের মতো সোশ্যাল মিডিয়ায় উপলব্ধ।
৯৬তম স্ট্রিট স্টেশন (সেকেন্ড অ্যাভিনিউ সাবওয়ে)

৯৬তম স্ট্রিট (৯৬তম স্ট্রিট– ২য় অ্যাভিনিউ হিসাবে ঘোষিত) নিউ ইয়র্ক সিটি সাবওয়ের আইএনডি সেকেন্ড অ্যাভিনিউ লাইনের একটি স্টেশন। ম্যানহাটনের উচ্চ পূর্ব পাশ/ইয়র্কভিলে ও পূর্ব হার্লেম এলাকার সীমান্তে দ্বিতীয় অ্যাভিনিউ ও ৯৬ম রাস্তার চৌরাস্তায় অবস্থিত, এটি কিউ ট্রেন, সীমিত ব্যস্ত সময়ের এন ট্রেনগুলির পাশাপাশি সকালের কেবল উত্তর-পূর্ব দিকের ব্যস্ত সময়ের একটি আর ট্রেনের সর্বদা উত্তরের টার্মিনাস। স্টেশনটি সেকেন্ড অ্যাভিনিউ লাইনের প্রথম পর্বের টার্মিনাস।
স্টেশনটি মূলত ১৯৬৮ সালে কর্মসূচির জন্য কর্মর অংশ হিসাবে প্রস্তাব করা হয়নি, তবে পরবর্তী পরিকল্পনার পরে সংশোধন করে এটি সেকেন্ড অ্যাভিনিউ সাবওয়ে নির্মাণের অন্তর্ভুক্ত, যার একটি স্টপ ৯৬তম স্ট্রিটে অবস্থিত। এই প্রকল্পের নির্মাণকাজ ১৯৭২ সালে শুরু হয়, তবে তহবিলের অভাবে ১৯৭৫ সালে স্থগিত হয়। ২০০৭ সালে, পৃথক ব্যবস্থা গ্রহণের মাধ্যমে সেকেন্ড অ্যাভিনিউ লাইনের প্রথম ধাপটিকে ৭২তম, ৮৬তম এবং ৯৬ তম স্ট্রিটের সঙ্গে ৬৫তম এবং ১০৫তম স্ট্রিটের মধ্যে নির্মানের অনুমতি দেওয়া হয়। স্টেশনটি ১ জানুয়ারি ২০১৭ সালে টার্মিনাল স্টেশন হিসাবে খোলা হয়, দ্বিতীয় ধাপে লাইনটিকে উত্তরের হারলেম–১২৫তম স্ট্রিট পর্যন্ত প্রসারিত করার বিধান সহ। ২০১৭ সালে প্রায় ৫.৪৫ মিলিয়ন যাত্রী দ্বারা ৯৬তম স্ট্রিট স্টেশন ব্যবহার করা হয়।
সেকেন্ড অ্যাভিনিউ সাবওয়ে বরাবর অন্যান্য প্রথম পর্বের স্টেশনগুলির সাথে স্টেশনটিতে বেশিরভাগ নিউইয়র্ক সিটি সাবওয়ের স্টেশনগুলিতে পাওয়া যায় না এমন বৈশিষ্ট্য রয়েছে। এটি অক্ষম প্রবেশের জন্য দুটি লিফট যুক্ত, যা ১৯৯০ সালের প্রতিবন্ধী আইন অনুযায়ী আমেরিকানদের সঙ্গে সম্পূর্ণভাবে সম্মতিযুক্ত। অতিরিক্তভাবে, স্টেশনটিতে শীতাতপ নিয়ন্ত্রণ ব্যবস্থা রয়েছে এবং এটি জলরোধী, এই ব্যবস্থা শুধু মাত্র নতুন স্টেশনগুলিতে পাওয়া যায়। ৯৬তম স্ট্রিটের শিল্পকর্মটি হ'ল "ব্লুপ্রিন্ট ফর ল্যান্ডস্কেপ", যা সারা সিজের নির্মিত একটি মুরাল।
সুরুপিকা হাগেমারু

১৯৮৭ সালে সুরুপিকা হাগেমারু শিশুদের মাঙ্গা বিভাগে শোগাকুকান মাঙ্গা পুরস্কার জয়লাভ করেছিল। খুব অল্পসময়েই এই মাঙ্গা সিরিজটি পুরো জাপানে জনপ্রিয়তা অর্জন করেছিল। এর জনপ্রিয়তার কারণে, ১৯৮৮ সালে শিন-ই এনিমেশন অ্যানিমে অভিযোজনের মাধ্যমে একটি কার্টুন নির্মাণ প্রযোজনা করেছিল। এটি হিরোশি সাসাগাওয়া দ্বারা পরিচালিত হয়েছিল এবং ১৯৮৮ সালের ৩রা মার্চ হতে ১৯৮৯ সালের ৬ই অক্টোবর তারিখ পর্যন্ত টিভি আসাহিতে প্রচার করা হয়েছিল। টেলিভিশনে প্রচারিত ৫৮টি পর্বের কার্টুনটিও খুব অল্প সময়ের মধ্যেই জনপ্রিয় হয়ে ওঠে এবং এর জনপ্রিয়তার কারণে, ১৯৯১ সালে নিন্টেন্ডো এন্টারটেইনমেন্ট সিস্টেম একটি গেমও তৈরি করেছিল। সেই থেকে, সুরুপিকা হাগেমারু বিশ্বজুড়ে প্রচারিত হয়ে আসছে, ভারতে পোগো সর্বপ্রথম এই কার্টুনটি প্রচার করেছে এবং এটি ২০২০ সালের ১০ই এপ্রিল থেকে পুনরায় হাঙ্গামা টিভিতে সম্প্রচারিত হচ্ছে। মালয়েশিয়ায় অ্যাস্ট্রো সেরিয়ায় এটি প্রচারিত হয়েছে। এর কার্টুন সংস্করণের ইংরেজি নাম হচ্ছে হাগেমারু দ্য বল্ড ওয়ান।
পোগো (টেলিভিশন চ্যানেল)

পোগো হলো ওয়ার্নার ব্রস. ডিসকভারি মালিকানাধীন একটি ভারতীয় স্যাটেলাইট এবং উপগ্রহ টেলিভিশন চ্যানেল। এটি ওয়ার্নারমিডিয়ার একটি ইউনিট যা প্রাথমিকভাবে অ্যানিমেটেড এবং কিছু সরাসরি অনুষ্ঠান প্রচার করেছিল। এটির প্রধান কার্যালয় ভারতের মহারাষ্ট্রে মুম্বইয়ে অবস্থিত।
থাইল্যান্ডে পোগো পারিবারিক চ্যানেল ১৩-এ দুই ঘণ্টা পারিবারিক অনুষ্ঠানের জন্য বরাদ্দ হিসেবে উপলব্ধ ছিল। এটি কার্টুন নেটওয়ার্কের সাথে একই মালিকানার অধীনস্থ চ্যানেল। পোগোর লক্ষ্য ভারতের দশটি শহর জুড়ে ১ মিলিয়ন শিশুদের বিনোদন দেওয়া।
গর্ডন রোর্ক

গর্ডন ফ্রেডরিক রোর্ক (; জন্ম: ২৭ জুন, ১৯৩৮) নিউ সাউথ ওয়েলস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষার্ধ্বে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ বামহাতি ফাস্ট বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন ‘লোথাইর’ ডাকনামে পরিচিত গর্ডন রোর্ক।
১৯৫৭-৫৮ মৌসুম থেকে ১৯৬৩-৬৪ মৌসুম পর্যন্ত গর্ডন রোর্কের প্রথম-শ্রেণীর খেলোয়াড়ী জীবন চলমান ছিল।
দীর্ঘ ছয় ফুট পাঁচ ইঞ্চি উচ্চতার অধিকারী গর্ডন রোর্ক ‘ব্লন্ড জায়েন্ট’ ডাকনামে পরিচিতি পেয়েছিলেন। অস্ট্রেলিয়ার অন্যতম দ্রুতগতিসম্পন্ন বোলারের মর্যাদা লাভ করেছিলেন। তবে, ইংরেজ গণমাধ্যমে বল ঢিল ছোড়ার বিষয়ে অভিযুক্ত হয়েছিলেন। বোলিংকালে নিজেকে বেশ সামনের দিকে নিয়ে যেতেন। বলকে ডেলিভারি দেয়ার পর ব্যাটসম্যানের কাছে আঠারো গজ দূরত্বে নিজেকে নিয়ে যেতেন। এক পর্যায়ে তার কাছ থেকে রান সংগ্রহ করা বেশ দুষ্কর ছিল।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন গর্ডন রোর্ক। ৩০ জানুয়ারি, ১৯৫৯ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৯ ডিসেম্বর, ১৯৫৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
জানুয়ারি, ১৯৫৯ সালে অ্যাডিলেডে অ্যাশেজ সিরিজের চতুর্থ টেস্টে সফরকারী ইংল্যান্ড দলের বিপক্ষে টেস্ট অভিষেক পর্ব সম্পন্ন হয় গর্ডন রোর্কের। সূচনাটি বেশ ভালোভাবে সম্পন্ন হয় তার। প্রথম ইনিংসে আট-বল নিয়ে গড়া ১৮.১ ওভারে ৩/২৩ পান। তন্মধ্যে, কলিন কাউড্রেকে ৮৪ এবং টম গ্রেভেনি ও উইলি ওয়াটসন তার শিকারে পরিণত হয়েছিলেন। দ্বিতীয় ইনিংসে ৩৪ ওভার বোলিং করে ২/৭০ লাভ করেছিলেন।
এ টেস্টের এক পক্ষকাল পর মেলবোর্নে সিরিজের পঞ্চম টেস্টে তিনি আরও তিন উইকেট পান। ফলশ্রুতিতে, পরের বছর পাকিস্তান ও ভারত গমনার্থে তাকে অস্ট্রেলিয়া দলের সদস্যরূপে অন্তর্ভুক্ত করা হয়েছিল। ফ্রেড ট্রুম্যানকে ক্রিজের কয়েক ইঞ্চি সামনে নিয়ে যাওয়ায় নো বলের শিকার হন ও পরবর্তীকালে উল্লেখ করেছিলেন যে, প্রকৃতই দুঃশ্চিন্তায় ছিলাম যে, একই আম্পায়ার কীভাবে গর্ডন রোর্ককে বোলিংয়ের অনুমতি দিয়েছেন। একটি চিত্রে দেখা যায় যে, তিনি তার পিছনের পাকে বোলিং ক্রিজে টেনে আনছেন। কলিন কাউড্রে তামাশা করে বলেছিলেন যে, আমি ভীত ছিলাম যে তিনি হয়তোবা আমার পায়ের পাতা মাড়িয়ে যাচ্ছেন।
১৯৫৯-৬০ মৌসুমে পাকিস্তান গমন করেন। তিন-টেস্ট নিয়ে গড়া সিরিজের কোনটিতেই তাকে খেলানো হয়নি। তবে, দিল্লিতে স্বাগতিক ভারতের বিপক্ষে সিরিজের উদ্বোধনী টেস্টে রে লিন্ডওয়াল নাম প্রত্যাহার করে নিলে তার খেলার সুযোগ হয়। কানপুরে অনুষ্ঠিত পরবর্তী টেস্টে খুব কমই ভূমিকা রাখেন। গুরুতর অসুস্থ বোধ করায় জোরপূর্বক মাঠের বাইরে চলে যেতে বাধ্য হন। মাত্র দুই ওভার বোলিং করেছিলেন তিনি।
শারীরিক অবস্থার গুরুতর অবনতি ঘটায় চিকিৎসার্থে তাকে অস্ট্রেলিয়ায় ফেরৎ পাঠানো হয়। দেশে প্রত্যাবর্তনের পর প্রথম-শ্রেণীর ক্রিকেটেও ছন্দ হারিয়ে ফেলেন। এক পর্যায়ে ১৯৬৪ সালে শেফিল্ড শিল্ডে নিউ সাউথ ওয়েলস দলের বাইরে রাখা হয়। খেলোয়াড়ী জীবনের শেষদিকে তাকে তিনবার হাঁটুর অস্ত্রোপাচার করতে হয়েছিল।
১৯৬৪ সালে ২৫ বছর বয়সে হেপাটাইটিসে আক্রান্ত হন ও তিনি মাটিতে পড়ে যান। এভাবেই তার প্রথম-শ্রেণীর ক্রিকেটের সমাপ্তি ঘটে। এরপর তিনি ত্রিশ বছর বয়স পর্যন্ত ম্যানলি ও মোসম্যানের পক্ষে গ্রেড ক্রিকেট খেলেছিলেন।
ব্যক্তিগত জীবনে বিবাহিত তিনি। তার চার সন্তান ও এগারোজন নাতি-নাতনি রয়েছে।
পাবনা সরকারি টেকনিক্যাল স্কুল ও কলেজ

পাবনা সরকারি টেকনিক্যাল স্কুল এন্ড কলেজের পাবনা জেলার সদর উপজেলায় ১৮৮৯ খ্রি. প্রতিষ্ঠিত হয়। বর্তমানের শিক্ষা ব্যবস্থা অত্যাধুনিক মডেল হিসাবে সুনামের সাথে ব্যাপক পরিচিতি লাভ করেছে। এটি কারিগরি শিক্ষা বোর্ডের অধিনে পরিচালিত একটি শিক্ষা প্রতিষ্ঠান​
বর্তমানে প্রতিষ্ঠানটিতে এসএসসি এইচএসসি ও চার বছর মেয়াদি ডিপ্লোমা ইঞ্জিনিয়ারিং কোর্স চালু আছে।
প্রতিষ্ঠানে বিদ্যমান কোর্স সমূহঃ
একাডেমিক টেকনোলজি সমূহের মধ্যে রয়েছে
পমেটো

পমেটো হল সংকরিত উদ্ভিদ যা একটি টমেটো ও একটি আলু গাছ একসঙ্গে কলমের মাধ্যমে উৎপাদিত হয়, উভয়ই সোলানাসিয়া পরিবারের সদস্য। সাদা আলু মাটিতে জন্মানোর সাথে সাথে চেরি-টমেটোও একই গাছের লতাতে বাড়তে থাকে। আলু ও টমেটো গাছের প্রোটোপ্লাস্ট ফিউশন এর মাধ্যমে এই জাত উদ্ভাবন করা হয়েছে।
১৯ শতকের শুরুর দিকে আলু ও টমেটো কলম সম্পর্কিত ধারণাটি তৈরি হয় যাতে একই উদ্ভিদ থেকে আলু ও টমেটো উভয়ই উৎপাদিত হয়।
কলমের মাধ্যমে সংকরিত গাছটি প্রকৃতিকভাবে হয়না এবং বীজ থেকে জন্মানো যায়না, কারণ গাছের দুটি অংশ জীনগতভাবে পৃথক থাকে এবং কেবল পরস্পরের উপর নির্ভর করে পুষ্টি এবং বৃদ্ধি লাভ করে। বেশিরভাগ মানানসই উদ্ভিদ কলমের মতো, দুটি গাছের কান্ডে ছোট্ট একটি ছেদ করা হয় এবং সেগুলো আঁটকে একত্রে বাঁধা হয়। টমেটো গাছের মূল এবং আলু গাছের উপরিভাগ কেটে ফেলা হয়। যখন গাছ দুটি জোড়া লেগে যায় তখন টমেটো গাছের পাতা আলুর মূলকে পুষ্টি যোগাতে সাহায্য করে। আলুর মূল স্থিতিশীল ও স্বাস্থ্যকর মূল হিসাবে কাজ করে এবং টমেটোর উপরিভাগ ফল, ফুল ও পাতার জন্য নির্বাচিত হয়। গ্রীষ্মকালীন মাসগুলিতে প্রায় ১২ সপ্তাহ পর টমেটো সংগ্রহ করার জন্য প্রস্তুত হওয়া উচিত, এবং টমেটোর পাতা মরে যাওয়া শুরু করার পর আলু সংগ্রহের জন্য প্রস্তুত হওয়া উচিত, সাধারণত প্রারম্ভিক শরতে। এইভাবে কলম পদ্ধতি ব্যবহার করে একই গাছ থেকে বিভিন্ন ফসল উৎপাদন করা যেতে পারে, উদাহরণস্বরূপ, 'ফল সালাদ' গাছের ক্রমবর্ধমান জনপ্রিয়তা, যা একটি একক গাছ যা একাধিক ধরনের সাইট্রাস ফল উৎপাদন করে, বা একটি গাছ যা বিভিন্ন রকমের শক্তবীজযুক্ত ফল (পীচ, বরই ইত্যাদি) উৎপাদন করে।
পমেটো গাছকে খাদ্য উদপাদনের আরও সফলকাম নতুন প্রযুক্তি হিসাবে দেখা হয়। কারণ শহরের ছোট পরিবেশেই যেমন, বারান্দা কিংবা ছোট জায়গায় অধিক ফসল উৎপাদন করা যায়। যা কেনিয়ার মতো উন্নয়নশীল দেশগুলোতে উল্লেখযোগ্য প্রভাব ফেলে, যেখানে কৃষকেরা পমেটো গাছ চাষের মাধ্যমে তারা পন্যের মানকে প্রভাবমুক্ত রেখেই অতিরিক্ত জায়গা, সময় ও শ্রম বাঁচাতে পারে। উপরন্তু, কলম পদ্ধতি ব্যাকটেরিয়া, ভাইরাস ও ছত্রাক প্রতিরোধ ক্ষমতা বাড়ায়। পরাগায়নকারীদের আরও বৈচিত্র্যময় গোষ্ঠীকে আকৃষ্ট করতে পারে এবং সূক্ষ্ম শোভাময় গাছের জন্য একটি বলিষ্ঠ কাণ্ড প্রদান করতে পারে।
থমসন ও মরগান দাবি করেছেন যে এই প্রথমবারের মতো উদ্ভিদটি বাণিজ্যিকভাবে উত্পাদিত হয়েছে, এবং পরিচালক পল হ্যানসর্ড ১৫ বছর আগে মার্কিন যুক্তরাষ্ট্রে একটি বাগান পরিদর্শন করার সময় টমেটোর নীচে একটি আলু রোপণ করার সময় তিনি নিজেই টমটাটো ধারণার উদ্ভবের বর্ণনা দিয়েছেন।
নটর ডেম, ইন্ডিয়ানা

নটর ডেম () যুক্তরাষ্ট্রের ইন্ডিয়ানা অঙ্গরাজ্যের সেন্ট জোসেফ কাউন্টির সাউথ বেন্ড শহরের উত্তরাঞ্চলে অবস্থিত একটি আদমশুমারী মনোনীত এলাকা (census-designated place)। এ এলাকায় তিনটি উচ্চ শিক্ষা প্রতিষ্ঠান অবস্থিত: নটর ডেম বিশ্ববিদ্যালয়, সেন্ট ম্যারি'স কলেজ এবং হলি ক্রস কলেজ। নটর ডেমের কিছু অংশ ক্লে টাউনশিপ আর বাকি অংশ পোর্টেজ টাউনশিপের অন্তর্গত। ২০১০ সালের আদমশুমারি অনুসারে এ অঞ্চলের জনসংখ্যা ৫,৯৭৩ জন।
নটর ডেমে হলি ক্রসের তিনটি ধর্মীয় সম্প্রদায়ের সদর দপ্তর রয়েছে। এখানকার সেন্ট ম্যারি'স কলেজ ক্যাম্পাসে সিস্টার্স অব হলি ক্রস সন্ন্যাস সংঘের প্রশাসন রয়েছে। এর পাশাপাশি সেখানে পবিত্র ক্রুশ সন্ন্যাস সংঘের দুটি ধর্ম-প্রদেশের প্রাদেশিক কার্যালয় আছে: ব্রাদারদের মিডওয়েস্ট প্রদেশ এবং ব্রাদার ও যাজকদের ইন্ডিয়ানা প্রদেশ। এছাড়াও নটর ডেমে সুপিরিয়র ফেইথের কিছু ধর্ম-প্রদেশের দপ্তর রয়েছে। এগুলো হলো: সিস্টারদের পূর্বাঞ্চলীয় প্রদেশ এবং হলি ক্রসের নটর ডেম প্রদেশ।
যুক্তরাষ্ট্রের অন্যান্য অবিচ্ছিন্ন সম্প্রদায়গুলোর (unincorporated communities) মতো নটর ডেমেও কোনো পৌরসভা নেই। তবে, সেখানে আলাদা ডাকঘর এবং কলেজগুলোর নিজস্ব পুলিশ বাহিনী রয়েছে। ইন্ডিয়ানার সকল কলেজ এবং বিশ্ববিদ্যালয় আইন অনুসারে একটি স্বাধীন পুলিশ বাহিনীর অধিকারী। নটর ডেম বিশ্ববিদ্যালয়ের নিজস্ব অগ্নিনির্বাপক বিভাগ রয়েছে। "ইউনিভার্সিটি ভিলেজ" এবং "ক্রাইপ স্ট্রিটের" অ্যাপার্টমেন্টগুলো বাদে বিশ্ববিদ্যালয়টির বাকি অংশের জন্য প্রয়োজনীয় বিদ্যুৎ ও পানি বিশ্ববিদ্যালয়ের নিজস্ব ব্যবস্থার মাধ্যমে সরবরাহ করা হয়। আর, নটর ডেমের বিবাহিত পরিবারগুলোতে বিদ্যুৎ সরবরাহের দায়িত্ব এইপি'র উপর ন্যস্ত।
১৮৫১ সাল থেকে নটর ডেমে একটি ডাকঘর পরিচালনা করা হচ্ছে। যুক্তরাষ্ট্রের ডাক বিভাগ পরিচালিত নটর ডেম পোস্ট-অফিসটি নটর ডেম বিশ্ববিদ্যালয়ের "হ্যামস মওব্রে" হলের উত্তর-পূর্ব কোণে এবং "জুনিপার রোড" সংলগ্ন "পূর্ব গেট" হতে পশ্চিম দিকে অবস্থিত।
বিষ্ণুপুর, দক্ষিণ চব্বিশ পরগনা জেলা

বিষ্ণুপুর হল ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার আলিপুর সদর মহকুমার বিষ্ণুপুর ১ সমষ্টি উন্নয়ন ব্লকের একটি জনগণনা নগর।
দক্ষিণ চব্বিশ পরগনা জেলার আলিপুর সদর মহকুমাই এই জেলার সর্বাধিক নগরায়িত অংশ। এই মহকুমার মোট জনসংখ্যার ৫৯.৮৫ শতাংশ শহরাঞ্চলে এবং অবশিষ্ট ৪০.১৫ শতাংশ গ্রামাঞ্চলের বাসিন্দা। মহকুমার উত্তর অংশে (পাশের মানচিত্রে প্রদর্শিত) ২১টি জনগণনা নগর রয়েছে। সমগ্র জেলাটি গাঙ্গেয় বদ্বীপ অঞ্চলে অবস্থিত এবং মহকুমাটি হুগলি নদীর পূর্ব পাড়ে পলিসমৃদ্ধ সমভূমিতে অবস্থিত। মহকুমার এই অংশটি রাজ্যের একটি উল্লেখযোগ্য শিল্পাঞ্চলও বটে।
বিষ্ণুপুর জনগণনা নগরটি অক্ষাংশ ও দ্রাঘিমাংশের মধ্যে অবস্থিত। সমুদ্রপৃষ্ঠ থেকে এই স্থানের গড় উচ্চতা ।
"ডিস্ট্রিক্ট সেন্সাস হ্যান্ডবুক ২০১১ ফর দ্য সাউথ টোয়েন্টি-ফোর পরগনাস"-এর ২৩৩ পৃষ্ঠায় প্রদত্ত বিষ্ণুপুর ২ সমষ্টি উন্নয়ন ব্লকের মানচিত্র অনুযায়ী, বিষ্ণুপুর, কন্যানগর, আমতলা, রামকৃষ্ণপুর, কৃপারামপুর ও চক এনায়েতনগর (সামান্য দূরে অবস্থিত) জনগণনা নগরের একটি পুঞ্জ সৃষ্টি করেছে।
২০১১ সালের জনগণনার প্রতিবেদন অনুযায়ী, বিষ্ণুপুরের মোট জনসংখ্যা ৫,০৩০; এর মধ্যে ২,৫৬১ জন পুরুষ (৫১ শতাংশ) এবং ২,৪৬৯ জন মহিলা (৪৯ শতাংশ)। ৪৩১ জনের বয়স ছয় বছরের কম। মোট সাক্ষর জনসংখ্যা ৪,০৯৯ (অন্যূন ছয় বছর বয়সী জনসংখ্যার ৮৯.১৩ শতাংশ)।
২০০১ সালের জনগণনার প্রতিবেদন অনুযায়ী, বিষ্ণুপুরের মোট জনসংখ্যা ছিল ৪,৫২৯; এর মধ্যে ৫৩ শতাংশ ছিল পুরুষ এবং ৪৭ শতাংশ ছিল মহিলা। গড় সাক্ষরতার হার ছিল ৮২ শতাংশ, যা উক্ত জনগণনার হিসেব অনুযায়ী জাতীয় গড়ের (৫৯.৫ শতাংশ) তুলনায় অনেকটা বেশি ছিল। উক্ত বছরে এই শহরের পুরুষ সাক্ষরতার হার ছিল ৮৬ শতাংশ ও মহিলা সাক্ষরতার হার ছিল ৭৭ শতাংশ। মোট জনসংখ্যার ৯ শতাংশের বয়স ছিল ছয় বছরের কম।
বিষ্ণুপুর জনগণনা নগরটি বিষ্ণুপুর থানার এক্তিয়ারভুক্ত এলাকার অধীনস্থ। এই থানা এলাকার আয়তন ২১১ বর্গ কিলোমিটার এবং এটি বিষ্ণুপুর ১, বিষ্ণুপুর ২ ও ঠাকুরপুকুর মহেশতলা সমষ্টি উন্নয়ন ব্লকের অংশবিশেষ নিয়ে গঠিত।
বিষ্ণুপুর ১ সমষ্টি উন্নয়ন ব্লকের সদর বিষ্ণুপুরে অবস্থিত।
"ডিস্ট্রিক্ট সেন্সাস হ্যান্ডবুক, ২০১১"-এ প্রদত্ত তথ্য অনুযায়ী, বিষ্ণুপুরের আয়তন ১.৮১ বর্গ কিলোমিটার। এখানে ওভারহেড ট্যাংক ও সার্ভিস রিসারভয়ারের মাধ্যমে পরিশ্রুত জল সরবরাহ করা হয়। মোট ১,১০০টি বাড়িতে বিদ্যুৎ যোগাযোগ রয়েছে। চিকিৎসা পরিষেবার ক্ষেত্রে এখানে একটি ডিসপেনসারি/স্বাস্থ্য কেন্দ্র, চারটি দাতব্য হাসপাতাল/নার্সিং হোম ও ছয়টি ওষুধের দোকান রয়েছে। শিক্ষাক্ষেত্রে এখানে পাঁচটি প্রাথমিক বিদ্যালয়, পাঁচটি মধ্য বিদ্যালয়, তিনটি মাধ্যমিক বিদ্যালয়, দু’টি উচ্চ মাধ্যমিক বিদ্যালয় এবং নিকটবর্তী বিদ্যানগরে একটি সাধারণ ডিগ্রি কলেজ রয়েছে। বিষ্ণুপুরে একটি অনুমোদনপ্রাপ্ত শর্টহ্যান্ড, টাইপরাইটিং ও বৃত্তিমূলক প্রশিক্ষণ কেন্দ্রও আছে। এছাড়া এখানে রয়েছে একটি অনাথ আশ্রম, একটি বৃদ্ধাশ্রম ও একটি সিনেমা হল। এখানে সফট টয় ও মুড়ি উৎপাদিত হয়।
বিষ্ণুপুর ডায়মন্ড হারবার রোডের উপর অবস্থিত।
১৯২৬ সালে প্রতিষ্ঠিত বিষ্ণুপুর শিক্ষা সংঘ হল একটি বাংলা-মাধ্যম সহশিক্ষামূলক শিক্ষা প্রতিষ্ঠান। এখানে পঞ্চম থেকে দ্বাদশ শ্রেণি পর্যন্ত পড়াশোনার সুবিধা আছে।
বিষ্ণুপুর গৃহশ্রী শিক্ষায়তন হল একটি উচ্চ মাধ্যমিক বালিকা বিদ্যালয়।
খড়িবেড়িয়ায় ২০০৭ সাল প্রতিষ্ঠিত মাউন্ট লিটেরা জি স্কুল হল সেন্ট্রাল বোর্ড অফ সেকেন্ডারি এডুকেশন অনুমোদিত একটি বিদ্যালয়।
১৯৬০ সালে প্রতিষ্ঠিত খড়িবেড়িয়া বিবেকানন্দ বিদ্যাপীঠ হল একটি বাংলা-মাধ্যম বিদ্যালয়। এটি ছেলেদের স্কুল। এখানে পঞ্চম থেকে দ্বাদশ শ্রেণি পর্যন্ত পড়াশোনার সুবিধা আছে।
১৯৬৩ সালে বিদ্যানগরে বিদ্যানগর কলেজ স্থাপিত হয়।
দিব্য হিমাচল

দিব্য হিমাচল হিমাচল প্রদেশের একটি হিন্দি সংবাদপত্র, যার প্রচলন হিমাচল প্রদেশ, পাঞ্জাব, হরিয়ানা, উত্তরাঞ্চল এবং চণ্ডীগড়ে রয়েছে। পত্রিকাটি ১৯৯৭ সালের ২৯ ডিসেম্বর চালু হয়েছিল এবং এখন এর "ধর্মশালা", "সিমলা", "চণ্ডীগড়" ও "পাঞ্জাব" নামে চারটি সংস্করণ রয়েছে।
দিব্য হিমাচল গ্রুপের নেতৃত্বে আছেন ভানু ধামিজা, যিনি অ্যামাজন বেস্টসেলার এবং বহুল আলোচিত, হার্পার কলিন্স প্রকাশনীর বই "হোয়াই ইন্ডিয়া নিডস প্রেসিডেন্সিয়াল সিস্টেম"। তিনি এই গ্রুপের প্রতিষ্ঠাতা ও চেয়ারম্যান, যা আসলে হিমাচল প্রদেশের বৃহত্তম প্রকাশনা সংস্থা।
অনিল সনি এই গ্রুপের প্রধান সম্পাদক। তিনি দিব্য হিমাচলের প্রিমিয়ার ইভেন্টস এর পরিচালকও। এর আগে তিনি লোকমত ও জন সন্দেশসহ দেশের বেশ কয়েকটি বড় প্রকাশনা সংস্থার সাথে কাজ করেছেন।
দিব্য হিমাচল মিডিয়া গ্রুপ উত্তর ভারতের হিমাচল প্রদেশের জন্য সংবাদপত্র প্রকাশ করে। এর প্রধান হিন্দি দৈনিক, দিব্যা হিমাচল রাজ্যের 'সবচেয়ে বিশ্বাসযোগ্য' সংবাদপত্র। হিমাচল দিস উইক রাজ্যের একমাত্র ইংরেজি সাপ্তাহিক। গ্রুপটি ১৯৯৭ সালে কার্যক্রম শুরু করেছিল এবং এখন হিমাচলের বৃহত্তম মিডিয়া গ্রুপ।
লিয়াকত আলী (ব্রাহ্মণবাড়িয়ার রাজনীতিবিদ)

লিয়াকত আলী বাংলাদেশের ব্রাহ্মণবাড়িয়া জেলার রাজনীতিবিদ ও ব্রাহ্মণবাড়িয়া-৪ (কসবা-আখাউড়া) আসনের সাবেক সংসদ সদস্য।
লিয়াকত আলী ব্রাহ্মণবাড়িয়া জেলার কসবা উপজেলায় জন্মগ্রহণ করেন।
লিয়াকত আলী ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে ব্রাহ্মণবাড়িয়া-৪ (কসবা-আখাউড়া) আসন থেকে সংসদ সদস্য নির্বাচিত হয়েছিলেন।
আল-মুসান্না ইবনে হারিসা

আল-মুসান্না ইবনে হারিসা () খেলাফতে রাশেদার সময়ে মুসলিম সেনাবাহিনীর একজন আরব জেনারেল ছিলেন। তিনি জিসর যুদ্ধে আহত হন।
আল মুসান্না আল-হিরাতে মুসলিম আরবদের সেনাপতি ছিলেন, যেখান থেকে তারা সাসানিয়ান মেসোপটেমিয়ার সমভূমিতে অভিযান চালাচ্ছিলেন। তিনি আবু বকরকে সাসানীয়দের বিরুদ্ধে নিজ বাহিনী আরও শক্তিশালীকরণের জন্য সাহায্যের আবেদন করেছিলেন। যখন হযরত খালিদ বিন ওয়ালিদ রা. রোমান বাহিনীর সাথে যুদ্ধের জন্য ইয়ারমুকে গমন করলেন তখন তিনি আবু বকর রা. এর নির্দেশে মুসান্না বিন হারিসার হাতে ইরাকের দায়িত্ব দিয়ে যান। পরবর্তীতে হযরত উমর খলিফা হওয়ার সাথে সাথে তিনি আবু উবায়দ আল-সাকাফির অধীনে মুসান্না রা. এর সাহায্যে একটি বাহিনী প্রেরণ করেছিলেন। সেতুর যুদ্ধ নামে পরিচিত ইউফ্রেটিস নদীর উপকূলে সংঘটিত যুদ্ধে আবু উবাইদ সাকাফি শহীদ হন এবং আরব মুসলমানরা সাময়িক পরাজিত হয়। কিন্তু আল মুসান্না আহত হলেও ৩,০০০ সৈন্য নিয়ে বেঁচে যান এবং কৌশলগতভাবে পিছু হটেন। তিনি বাহিনী নিয়ে মদিনায় চলে যান। ৬৪৩৪ সালে আল-মুসান্না তার সেনাবাহিনীকে বুয়েব যুদ্ধে পার্সিয়ানদের পরাজিত করতে নেতৃত্ব দিয়েছিলেন।
তিনি আল-কাদিসিয়াহ যুদ্ধের সেনাপতিদের মধ্যে অন্যতম ছিলেন। ৬৩৬ সালে, মুসলিম আরব বাহিনী ইরাকের পারস্য অঞ্চল দখল এবং খালিদ ইবনে আল-ওয়ালিদের চলে যাওয়ার পরে, আল-মুসান্নাকে ইরাকের মুসলিম আরব অধিকৃত অঞ্চলগুলির দায়িত্বে নিযুক্ত করা হয়েছিল। আল মুসান্না এই অঞ্চলগুলিতে নিয়ন্ত্রণ বজায় রাখার জন্য তার নিজ গোত্র সহ বনু বকর এবং বনু তাগলিব এবং বনু তামিম সহ অন্যান্য শক্তিশালী আরব উপজাতির উপর নির্ভর করেছিলেন।
তার বিজয়ের কারণে তিনি আধুনিক ইরাকে একজন বিখ্যাত ঐতিহাসিক ব্যক্তিত্ব হয়ে ওঠেন। তাঁর নাম একটি প্যান-আরব জাতীয়তাবাদী রাজনৈতিক আন্দোলনে আল মুসান্না ক্লাব নামে শিরোনাম হিসেবে ব্যবহৃত হয়েছিল। দেশটির দক্ষিণের একটি প্রদেশও তাঁর নামে মুসান্না প্রদেশ করা হয়েছিল এবং ১৯৮১ থেকে ২০০৩ সাল পর্যন্ত ব্যবহৃত পূর্ব ইরাকি জাতীয় সংগীতে তাঁর নাম উল্লেখ ছিল।
ঘর্মমেদীয় চর্মপ্রদাহ

ঘর্মমেদীয় চর্মপ্রদাহ (; "সেবোরেইক ডারমাটাইটিস") এক ধরনের সাধারণ চর্মরোগ, যা সাধারণত মাথার ত্বককে ক্ষতিগ্রস্ত করে। এই রোগের কারণে আক্রান্ত স্থান লাল এবং খসখসে হয়ে যায় ও খুশকি দেখা দেয়। মুখমণ্ডল, বুকের উপরের অংশ এবং পিঠের মতো শরীরের তৈলাক্ত অংশকেও এই রোগ আক্রান্ত করতে পারে।
ঘর্মমেদীয় চর্মপ্রদাহ সমগ্র শরীরের উপর প্রভাব ফেলে না, কিন্ত এর কারণে রোগী অস্বস্তিবোধ করতে পারে। এটি কোনো সংক্রামক রোগ নয়। অস্বাস্থ্যকর জীবনযাপনের সাথেও এর কোনো সম্পর্ক নেই।
সাধারণত ঘর্মমেদীয় চর্মপ্রদাহ দীর্ঘস্থায়ী হয়ে থাকে। এর লক্ষণ দূর করার জন্য রোগীকে বারবার চিকিৎসা নেয়া লাগতে পারে। তবে সেরে যাওযার পরও এগুলি আবার দেখা দিতে পারে। এই রোগের লক্ষণগুলি পর্যবেক্ষণ করে রোগী নিজে থেকেই কিছু ব্যবস্থা নিতে পারেন বা ঔষধ গ্রহণ করতে পারেন।
ঘর্মমেদীয় চর্মপ্রদাহ খুশকি, সেবোরিক একজিমা বা সেরাইওসিস নামেও পরিচিত। শিশুদের ক্ষেত্রে এই রোগকে ক্রেডল ক্যাপও বলা হয়।
এই রোগে আক্রান্ত ব্যক্তিদের মধ্যে চিকিৎসকেরা নিম্নলিখিত লক্ষণগুলি চিহ্নিত করে থাকেন:
চিকিৎসকেরা ঘর্মমেদীয় চর্মপ্রদাহের সঠিক কারণ সম্বন্ধে এখনো নিশ্চিত নন। তবে এই রোগটির সাখে নিম্নলিখিত বিষয়গুলি সম্পর্কযুক্ত হতে পারে।
বসন্ত ও শীতকালের শুরুতে এই রোগ তীব্র আকার ধারণ করে।
পুরুষদের মধ্যে এই রোগ নির্ণয় হওয়ার গড়পড়তা সম্ভাবনা বেশি থাকে। নারীদের মধ্যে এই রোগ নির্ণয় হওয়ার সম্ভাবনা ১ গুণ কম।
শ্বেতাঙ্গদের মধ্যে এই রোগ হওয়ার সম্ভাবনা ১ গুণ কম। কৃষ্ণাঙ্গ, স্পেনীয়-বংশোদ্ভূত ও অন্যান্য জাতির মানুষের মধ্যে এই রোগ নির্ণয় হওয়ার গড়পড়তা সম্ভাবনা থাকে।
ভ্যালেরিয়ান গ্রাসিয়াস

ভ্যালেরিয়ান গ্রাসিয়াস (২৩ অক্টোবর ১৯০০ – ১১ সেপ্টেম্বর ১৯৭৮) ভারতের রোমান ক্যাথলিক গীর্জার কার্ডিনাল ছিলেন। তিনি ১৯৫০ খ্রিস্টাব্দ থেকে আমৃত্যু বোম্বের আর্চবিশপ হিসেবে দায়িত্ব পালন করেন। ১৯৫৩ খ্রিস্টাব্দে পোপ দ্বাদশ পিয়াস তাকে কার্ডিনাল হিসেবে ঘোষণা করেন।
ব্রিটিশ ভারতের (বর্তমান পাকিস্তান) করাচিতে জন্মগ্রহণ করেন ভ্যালেরিয়ান। তার পিতামাতা গোয়ার ড্রামপুর/ন্যাভেলিম থেকে গিয়ে করাচিতে কাজ করতেন। তিনি করাচির সেইন্ট প্যাট্রিক হাই স্কুল, ম্যাঙ্গালরের সেইন্ট জোসেফ'স সেমিনারি এবং শ্রীলঙ্কার ক্যান্ডির পন্টিফিশিয়াল সেমিনারিতে অধ্যয়ন করেন। এখানে তিনি ডক্টরেট অব থিওলজি অর্জন করেন। ১৯২৬ খ্রিস্টাব্দের ৩ অক্টোবর তাকে পাদ্রি হিসেবে স্বীকৃতি দেয়া হয়। গ্রাসিয়াস পরবর্তীতে ১৯২৭ খ্রিস্টাব্দের নভেম্বর পর্যন্ত বান্দ্রায় পাস্তর হিসেবে ছিলেন। এরপর তিনি রোমের পন্টিফিশিয়াল গ্রেগোরিয়ান ইউনিভার্সিটিতে অধ্যয়ন করেন। ১৯২৯ খ্রিস্টাব্দে আর্চবিশপ জোয়াকিম লিমা এসজে এবং বোম্বের ডায়োসিজান চ্যান্সেলরের ব্যক্তিগত সহকারী হিসেবে কাজ করেন। তিনি একজন ধর্মপ্রচারক এবং পাস্তর; এবং ১৯৪১ খ্রিস্টাব্দের ডিসেম্বরে মুম্বাইয়ের হোলি নেইম ক্যাথেড্রালের প্রথম রেক্টর হিসেবে বিভিন্ন সংবাদপত্রের সম্পাদক হিসেবে যুক্ত ছিলেন।
সুপার লিগ

সুপার লিগ (, , ) হচ্ছে পুরুষদের ফুটবল ক্লাবগুলোর মধ্যে আয়োজিত একটি তুর্কি পেশাদার লিগ। এই লিগটি তুর্কি ফুটবল লিগ পদ্ধতির শীর্ষস্তরের ফুটবল প্রতিযোগিতা। তুর্কি ফুটবল ফেডারেশন দ্বারা পরিচালিত সুপার লিগে সর্বমোট ১৮টি ক্লাব প্রতিযোগিতা করে থাকে; যার মধ্য হতে পয়েন্ট টেবিলের শীর্ষ দল বিজয়ী দল হিসেবে শিরোপা জয়লাভ করে এবং নিচের দিকের তিনটি দল টিএফএফ প্রথম লিগে অবনমিত হয়।
সুপার লিগের প্রতিটি মৌসুমে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। মৌসুম শেষে পয়েন্ট তালিকার শীর্ষ দল বিজয়ী হিসেবে শিরোপা জয়লাভ করে এবং নিচের দিকের ৩টি দল স্বয়ংক্রিয়ভাবে তুর্কি ফুটবল লিগ পদ্ধতির দ্বিতীয় স্তরে অবনমিত হয়। একই সাথে, টিএফএফ প্রথম লিগের চ্যাম্পিয়ন, দ্বিতীয় এবং তৃতীয় স্থান অধিকারী দল স্বয়ংক্রিয়ভাবে সুপার লিগে উন্নীত হয়।
সাধারণত কোন এক বছরের আগস্ট মাসে মৌসুম শুরু হয় এবং এর পরবর্তী বছরের মে মাসে শেষ হয়। ম্যাচগুলো প্রতি সপ্তাহে শুক্রবার হতে সোমবারের মধ্যে অনুষ্ঠিত হয়।
ভারতীয় পুনর্মিলন

ভারতীয় পুনর্মিলন বলতে বর্তমান পাকিস্তান ও বাংলাদেশের সাথে ভারতের (ভারতীয় প্রজাতন্ত্রের) সম্ভাব্য একীকরণকে বোঝায়, যা ১৯৪৭ সালে ব্রিটিশ ভারত থেকে বিভক্ত হয়।
১৯৪৭ সালে, ব্রিটিশ ভারত ভারত অধিরাজ্য ও পাকিস্তান অধিরাজ্যে বিভক্ত করা হয়, যার মধ্যে উত্তর পশ্চিম ভারত এবং পূর্ব ভারতের অংশ অন্তর্ভুক্ত ছিল। যারা দেশের বিভক্তির বিরোধিতা করেছিল তারা প্রায়শই সম্মিলিত জাতীয়তাবাদের মতবাদকে মেনে চলত। ভারতীয় জাতীয় কংগ্রেস, পাশাপাশি নিখিল ভারত আজাদ মুসলিম সম্মেলন ভারত বিভাগের বিরোধিতা করে; নিখিল ভারত আজাদ মুসলিম সম্মেলনের সভাপতি ও সিন্ধুর মুখ্যমন্ত্রী শাদীদ আল্লাহ বখশ সোমো বলেছিলেন যে, “পৃথিবীর কোনও শক্তিই তার বিশ্বাস ও প্রত্যয়কে কেড়ে নিতে পারে না এবং পৃথিবীর কোনও শক্তিকে ভারতীয় নাগরিক হিসাবে ভারতীয় মুসলমানদের তাদের ন্যায়বিচারের অধিকার হরণ করার অনুমতি দেওয়া হবে না। ”
দ্য নেশন-এ, কাশ্মীরি ভারতীয় চিন্তাবিদ মার্কান্দে কাটজু একটি ধর্মনিরপেক্ষ সরকারের অধীনে পাকিস্তানের সাথে ভারতের পুনর্মিলনকে সমর্থন করেন। তিনি বলেন যে দেশভাগের কারণ হ'ল ব্রিটেনের বিভাজন ও শাসন নীতি, যা ব্রিটেন দেখেছিল যে হিন্দু ও মুসলমানরা একসাথে ভারতে তাদের উপনিবেশিক শাসনের বিরুদ্ধে আন্দোলন করার জন্য কাজ করেছে। কাটজু ভারতীয় পুনর্মিলনী সমিতির (আইআরএ) চেয়ারম্যান হিসাবে দায়িত্ব পালন করছেন, যিনি এই উদ্দেশ্যে প্রচার চালাতে চাইছেন।
আল্লামা মাশরাকির নাতি, পাকিস্তানি ঐতিহাসিক নাসিম ইউসুফও ভারতীয় পুনর্মিলনকে সমর্থন করেন এবং ৯ ই অক্টোবর ২০০৯ সালে কর্নেল বিশ্ববিদ্যালয়ে এশিয়ান স্টাডিজ সম্পর্কিত নিউইয়র্ক সম্মেলনে এই ধারণাটি উপস্থাপন করেন; ইউসুফ বলেন যে ভারত বিভাগটি খোদ ব্রিটিশদের স্বার্থ এবং তাদের বিভাজন ও শাসন নীতির ফলাফল, যা কমিউনিজমের বিস্তার রোধে সোভিয়েত ইউনিয়ন এবং ভারতের মধ্যে আরেকটি বাফার রাষ্ট্র গঠনের চেষ্টা ছিল, পাশাপাশি এই সত্য যে "জনগণ ও ভূখণ্ডের বিভাজন একটি অখণ্ড ভারতকে বিশ্বশক্তি হিসাবে আবির্ভূত হতে বাধা দিত ও দুই দেশকে মূল শক্তির উপর নির্ভরশীল রাখবে"।
কিংসলে মার্টিন পর্যবেক্ষণ করেন যে "ব্রিটিশরা যখন স্বাধীনতাতে রাজি হয়েছিল তখন হিন্দুরা ... উপমহাদেশের ঐক্য নষ্ট করার জন্য মুসলিম লীগকে ক্ষমা করেনি।" "প্রাচীন হিন্দু ধর্মগ্রন্থগুলিতে কল্পনা করা মাতৃভূমির কিছু অংশ" ভারত থেকে বিভক্ত হয়ে পড়েছিল বলে অনেক হিন্দু বিধ্বস্ত হয়। ভারতীয় জনসঙ্ঘ, একটি হিন্দু রাজনৈতিক সংগঠন অখণ্ড ভারতকে এর অন্যতম লক্ষ্য হিসাবে প্রতিষ্ঠা করে। হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘের মুখপাত্র রাম মাধব বলেছিলেন যে “আরএসএস এখনও বিশ্বাস করে যে একদিন ঐতিহাসিক কারণে ৬০ বছর আগে পৃথক হওয়া এই অংশগুলি আবারও শুভেচ্ছার মাধ্যমে একত্রিত হবে এবং অখণ্ড ভারত তৈরি করা হবে। ”
জুলাই ২০১৭ সালে ২০০ জন ইসলামিক আলেমদের একটি দল পুনেতে জড়ো হয় এবং ভারতীয় পুনর্মিলনকে আহ্বান জানিয়ে একটি বিবৃতি জারি করে:
ইসলামি সন্ত্রাসবাদী সংগঠন লশকর-ই-তাইয়েবা (এলইটি) গাজওয়াতুল হিন্দের ভবিষ্যদ্বাণী রচনা করেছে, যেখানে ভারত পাকিস্তানের কাছে পরাজিত হবে এবং মুসলিম শাসনের অধীনে ভারতীয় উপমহাদেশকে একীকরণ করা হবে।